CELEX: C2005/093/67
Language: et
Date: 2005-04-16 00:00:00
Title: Kohtuasi T-47/05: Pilar Ange Serrano ja teiste 31. jaanuari 2005. aasta hagi Euroopa Parlamendi vastu

16.4.2005   
            
            
               ET
            
            
               Euroopa Liidu Teataja
            
            
               C 93/36
            
         Pilar Ange Serrano ja teiste 31. jaanuari 2005. aasta hagi Euroopa Parlamendi vastu
   (Kohtuasi T-47/05)
   (2005/C 93/67)
   Kohtumenetluse keel: prantsuse
   Pilar Ange Serrano, elukoht Luxembourg, Jean-Marie Bras, elukoht Luxembourg, Dominiek Decoutere, elukoht Wolwelange (Luksemburg), Armin Hau, elukoht Luxembourg, Adolfo Orcajo Teresa, elukoht Brüssel ja Francisco Javier Solana Ramos, elukoht Woluwe-Saint-Lambert (Belgia), esitasid 31. jaanuaril 2005 Euroopa Ühenduste Esimese Astme Kohtule hagi Euroopa Parlamendi vastu. Hagejate esindaja on advokaat Eric Boigelot.
   Hagejad paluvad esimese astme kohtul:
   
               —
            
            
               tühistada otsus hagejate uue palgaastme määramise kohta, mis tehti neile teatavaks vastavalt personaliosakonna peadirektori dateerimata ja allkirjastamata kirjaga;
            
         
               —
            
            
               tühistada kõik järgnevad ja/või selle otsusega seotud, isegi peale käesoleva hagi esitamist antavad aktid;
            
         
               —
            
            
               mõista Euroopa Parlamendilt välja kahju ja intressid, hinnatuna 60 000 eurole iga hageja kasuks tingimusel, et see summa võib menetluse käigus suureneda või väheneda;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Kõik hagejad on Euroopa Parlamendi ühest ametikategooriast teisele edutamise konkursi võitjad (D kategooriast C kategooriale või C kategooriast B kategooriale) enne personalieeskirjade muutmise jõustumist 1. mail 2004. Nad toovad esile, et nende palgaastme muutmine vastavalt uutele personalieeskirjadele on nende jaoks ebasoodsam, kui see, mida nad oleks saanud ilma asjaomaste konkursside läbimiseta.
   Oma hagi toetuseks vaidlustavad hagejad esiteks määruse 723/2004 personalieeskirjade muutmise kohta, (1) õiguspärasuse, mis põhineb põhjendamiskohustuse, õiguskindluse, õiguspärase ootuse, proportsionaalsuse ja võrdse kohtlemise põhimõtete väidetaval rikkumisel. Nad väidavad samuti, et Euroopa Parlament rikkus vaidlustatud otsuste vastuvõtmisel nii oma hoolsuskohustust kui ka hea halduse põhimõtet.
   
      (1)  Nõukogu 22. märtsi 2004. aasta määrus (EÜ, EURATOM) nr 723/2004, millega muudetakse Euroopa ühenduste ametnike personalieeskirjasid ning teistele nende ühenduste töötajatele kohaldatavat korda, ELT L 124, 27.4.2004, lk 1.